Source: https://www.tax-fin-lex.si/Zbirke/SodnaPraksaList?nodeId=bd17dbc9-8c6d-433d-97b4-77225b29121b
Timestamp: 2019-09-24 09:17:49+00:00

Document:
VSL00002765
KZ-1 člen 211
kaznivo dejanje goljufije - opis kaznivega dejanja - prikrivanje dejanskih okoliščin - spravljanje v zmoto
Obdolžencu ni mogoče očitati, da je oškodovanca z lažnivim prikazovanjem dejanskih okoliščin spravil v zmoto, ker je v škodo svojega premoženja glede na opis sodbenega izreka oškodovanec (ki je A. A. izročil 25.000,00 EUR izposojenega denarja), tako ravnal šele na podlagi izjave C. C., ko mu je ta potrdil, da je tudi sam obtožencu izročil denar in da je pri njem zadeva (z donosi) že delovala. Oškodovančevi izpovedi glede slednjega je, kot to izhaja iz obrazložitve izpodbijane sodbe, sledilo tudi prvostopenjsko sodišče.
VSM sodba I Cp 15/2017
VSM0023420
OZ člen 158, 158/2, 171, 171/1, 179, 179/1, 185.
ugriz psa - odgovornost imetnika domače živali - odškodnina
Toženec s tem, ko je dopustil, da se je pes prosto gibal po dvorišču toženca, v bližini katerega je vodila pot, po kateri so hodili ljudje, ni poskrbel za potrebno varstvo in nadzorstvo psa.
VSL sklep II Ip 126/2017
VSL0052804
ZIZ člen 197, 198, 207, 208.
poplačilo upnikov - obveznost priglasitve terjatve
Določena je obveznost pogodbenih zastavnih upnikov, ki niso obenem izvršilni upniki, da morajo do določenega roka - pisno do razdelitvenega naroka oziroma ustno na razdelitvenem naroku prijaviti svojo terjatev (višino in vrstni red; navesti morajo torej podatke, ki omogočajo njeno identifikacijo in preizkus, ali je priglašena terjatev identična terjatvi, v zavarovanje katere je v zemljiški knjigi vknjižena hipoteka), na kar jih sodišče posebej opozori v vabilu na razdelitveni narok. Takšna obveznost priglasitve pa za upnike, na predlog katerih sodišče vodi izvršbo in so torej stranka izvršilnega postopka, ni določena.
VSK sklep CDn 4/2017
VSK0007000
ZZK-1 člen 13a, 15, 148, 148/1-4.
sprememba osnovnega pravnega položaja nepremičnine iz lastninske pravice v splošni skupni del stavbe – vknjižena hipoteka kot ovira za vpis – pogoji za vpis
Vknjižena hipoteka kot ovira za vpis pri spremembi osnovnega pravnega položaja iz vknjižene lastninske pravice v splošni skupni del stavbe.
VSM sklep I Ip 42/2017
IZVRŠILNO PRAVO - DRUŽINSKO PRAVO
VSM0023340
ZIZ člen 197, 197/1, 197/1-3, 197/2, 201, 201/3. ZZZDR člen 123, 123/2, 132a, 132a/1, 132a/3, 132a/4, 132a/5.
izvršilni naslov za zakonito preživnino - pomen obvestila CSD o uskladitvi preživnine - prednostna terjatev preživnine - razdelitveni narok - pomen aktivnosti upnikov
Sodišče prve stopnje je pri obravnavi prednostne terjatve zakonite preživnine iz 3. točke prvega odstavka 197. člena ZIZ zavzelo nepravilno stališče, da predložena sodna odločba, s katero je določena preživnina, brez obvestila centra za socialno delo (v nadaljevanju CSD) o vsakokratni uskladitvi višine preživnine, ne zadošča kot izvršilni naslov, s čimer ni izpolnjen zakonski pogoj iz drugega odstavka 197. člena ZIZ. Obvestilo CSD le dopolnjuje izvirni izvršilni naslov za zakonito preživnino na način, da konkretizira vsakoletno novo valorizirano višino terjatve (prvi in tretji odstavek 132.a člena Zakona o zakonski zvezi in družinskih razmerjih - v nadaljevanju ZZZDR), nikakor pa odsotnost obvestila ne pomeni, da izvirni izvršilni naslov izgubi pomen izvršilnega naslova. Drugačno stališče upnika v pritožbi, da neaktivnost (nenasprotovanje) ostalih upnikov in dolžnika na razdelitvenem naroku v skladu s tretjim odstavkom 201. člena ZIZ razbremenjuje sodišče vsakršnega preizkušanja priglašene prednostne terjatve, ni utemeljeno. Razmerje specialnosti pojasnjenega pravila glede priglasitve prednostne terjatve omejuje splošni pomen neaktivnosti povabljenih na razdelitvenem naroku.
VSK Sodba I Cp 349/2016
VSK00020797
ZTLR člen 20, 24, 25, 25/1, 26, 26/2, 26/3.. ZPP člen 8, 214, 214/1, 285.
tožba za ugotovitev solastninskega deleža na nepremičnini - originarna pridobitev lastninske pravice - vlaganje v tujo nepremičnino - obseg vlaganj - gradnja na tujem svetu - nastanek nove stvari - identiteta hiše - sprememba identitete nepremičnine - adaptacija in dozidava stanovanjske hiše - dogovor o skupni gradnji - trditveno breme - dolžnost materialnoprocesnega vodstva - neprerekana dejstva
Tožnik je odstranil streho in celotno prvo nadstropje ter talno ploščo med pritličjem in prvim nadstropjem tako, da so od obstoječe hiše ostale le zunanje stene, da je nato naredil ploščo nad pritličjem, nanjo postavil nove zidove prvega nadstropja ter nad njimi novo ploščo, na kar je moral zaradi pokanja enega izmed zidov narediti podporni zid za prvo nadstropje. Res je sicer izpovedal, da je po tem, ko je naredil podporni zid začel postopoma odkopavati in sproti betonirati, na podlagi česar pa ni mogoče pritrditi pritožbi, da je potrdil, da je celotno staro hišo podrl in naredil na novo.
VSL sklep Cst 126/2017
VSL0085173
ZFPPIPP člen 22, 22/1, 22/1-1, 98, 118, 118-1, 121, 121/1, 127, 243, 243/2, 299, 299/1, 458. Uredba Sveta (ES) št. 1346/2000 z dne 29. maja 2000 o postopkih v primeru insolventnosti.
pritožba – rok za vložitev pritožbe – vročanje – seznanitev upnika o začetku insolventnega postopka – zamuda – rok za prijavo terjatev
Po presoji pritožbenega sodišča pa niti določilo 458. člena ZFPPIPP niti določilo 40. člena Uredbe ne posega v določilo 127. člen ZFPPIPP. Po tem določilu je namreč treba pritožbo vložiti v petnajstih dneh od objave sklepa. To pa ne velja za tiste osebe, ki jim je treba sklep o začetku insolventnega postopka vročiti osebno. Iz nobenega določila ZFPPIPP niti iz Uredbe pa ne izhaja, da je treba upnike v tujini o izdaji sklepa o začetku insolventnega postopka obvestiti 1) osebno ali 2) da jim od prejema obvestila začne teči rok za pritožbo. Obveznost sodišča oziroma upravitelja je v glavnem zreducirana le na seznanitev upnikov v tujini o začetku insolventnega postopka, o organu, ki je pristojen za sprejemanje prijav terjatev in o rokih ter posledicah zamude rokov. Namen teh določil je torej upnikom v tujini preprečiti posledice, ki nastopijo po poteku prekluzivnih rokov za prijavljanje terjatev. Torej določila o dolžnosti obveščanja tujih upnikov o insolventnih postopkih ne posegajo v določila 127. člena ZFPPIPP. Nenazadnje tak zaključek terja tudi določilo četrtega odstavka 458. člena ZFPPIPP, po katerem lahko upravitelj pošlje obvestilo o začetku stečajnega postopka kar z navadno poštno pošiljko ali po elektronski poti.
VSM sodba I Cp 1347/2016
VSM0023291
OZ člen 131, 131/1, 171, 171/1. ZVU člen 27, 28. Pravilnik o ukrepih za varstvo pred utopitvami na kopališčih člen 26.
kopališče - padec na spolzkem stopnišču - sončna krema - soprispevek oškodovanca - ogled kraja - zavrnitev dokaznega predloga
V dani situaciji bi se tožnica tudi sama morala in mogla zavedati možnosti spolzkih pohodnih površin (stopnišča) v kopališču, vključno zaradi možnosti prisotnosti raznih nečistoč, kot so raznešena sredstva za sončenje ali druge spolzke snovi, ki jih puščajo obiskovalci kopališča, kar po presoji pritožbenega sodišča narekuje deljeno odgovornost k nastanku škodnega dogodka po določbi prvega odstavka 171. člena OZ, to je, da je 75% delež odgovornosti za nastalo škodo pri zavarovancu toženke in 25% delež pri tožnici.
VSC sklep PRp 9/2017
VSC0004743
ZP-1 člen 42, 42/1. ZPrCP člen 8, 46, 46/5, 46/5-4.
odgovornost lastnika vozila - začetek postopka o prekršku - prekršek ugotovljen s tehničnimi sredstvi - procesna predpostavka za začetek postopka - izdaja plačilnega naloga - poziv za izjavo o okoliščinah prekrška
Formalni prekrškovni postopek se začne z osredotočanjem suma zoper določeno osebo, ki postane predmet preiskovanja oziroma dokazovanja. Ravnanje prekrškovnega organa mora biti tako individualizirano, da se nanaša na konkretnega kršitelja in konkretno dejanje uradne osebe, ki je zanj pooblaščena, ravnanje uradne osebe pa mora biti brez dvoma usmerjeno v pregon storilca zaradi prekrška. Če ne prej, se postopek o prekršku začne že dejanjem poziva kršitelju, da v roku 5 dni lahko poda pisno izjavo o dejstvih in okoliščinah prekrška. Določba prvega odstavka člena 42 ZP-1 ni materialnopravnega značaja, temveč ima naravo procesne predpostavke za začetek hitrega postopka tudi v primeru, ko je določen 30 dnevni rok za začetek postopka o prekršku v primeru, če je bil prekršek ugotovljen s tehničnimi sredstvi. To v praksi pomeni, da mora prekrškovni organ fizični osebi v tem roku ali izdati plačilni nalog, če je lastnik vozila pravna oseba, pa ji mora v tem roku poslati zahtevo za posredovanje podatkov uporabniku vozila in, če je bil prekršek storjen z vozilom, registriranim v tujini, v tem roku pristojnemu organu poslati tudi zahtevo za posredovanje podatkov o takem lastniku vozila.
VSC sodba PRp 18/2017
VSC0004771
ZIntPK člen 42, 42/1, 43. ZP-1 člen 163, 163/7.
predložitev izjave o premoženjskem stanju po zakonu o integriteti in preprečevanju korupcije - uporaba obrazca izjave
Ob nedvoumnih ugotovitvah, da je storilec v zakonskem roku prekrškovnemu organu poslal izjavo, v kateri je navedel, da je premoženjsko stanje enako, kot ob oddaji zadnje vloge o premoženjskem stanju oz. se skliceval na premoženjsko stanje ob prevzemu funkcije, pa je po mnenju pritožbenega sodišča pravilna razlaga, da je storilec sicer pravočasno sporočil podatke o svojem premoženjskem stanju, četudi v tej izjavi ni znova navedel konkretnih podatkov po posameznih postavkah, kot jih zahteva 42. člen ZIntPK.
VSK Sklep I Ip 380/2016
VSK00001326
ZIZ člen 17, 21, 221.
izvršba za izpraznitev in izročitev nepremičnine - načelo stroge formalne legalitete izvršilnega postopka - primernost izvršilnega naslova
Že sam upnik je ob pridobivanju izvršilnega naslova postavil zahtevek na izselitev in izročitev sporne nepremičnine, zato z izvršilnim naslovom zgolj za izselitev dolžnice iz sporne nepremičnine, ne pa tudi za njeno izročitev v predmetnem izvršilnem postopku po 221. členu ZIZ ne more uspeti.
VSL sklep I Ip 315/2017
VSL0069218
ZST-1 člen 34, 34/4, 34/5, 34a.
sodna taksa za vlogo, ki šteje za umaknjeno – nov plačilni nalog – ugovor zoper plačilni nalog
V skladu s četrtim odstavkom 34. člena ZST-1 se za vlogo, ki se šteje za umaknjeno, plača tretjina takse za postopek o vlogi in sodišče v takšnem primeru pošlje taksnemu zavezancu nov plačilni nalog. Vendar ta določba velja le, če stranka sodne takse za vlogo sploh ni plačala. Kako ravna sodišče, ko je bila sodna taksa za postopek o vlogi deloma plačana ali ko je bila plačana brez ustrezne reference in se je zato štela za neplačano, ureja peti odstavek 34. člena ZST-1. V takšnem primeru se taksa iz četrtega odstavka tega člena plača iz takse, ki je bila plačana za postopek o vlogi, pri čemer se izda nov plačilni nalog le, če je bila taksa deloma plačana in jo je treba doplačati. Če se šteje za neplačano, ker ni bila plačana z ustrezno referenco, velja, da se tretjina takse plača iz takse, ki je bila dejansko plačana, in v tem primeru novega plačilnega naloga sodišče ne izda.
VSM sodba I Cp 81/2017
ODŠKODNINSKO PRAVO - ZAVAROVALNO PRAVO - OBLIGACIJSKO PRAVO - CIVILNO PROCESNO PRAVO
VSM0023491
OZ člen 62, 62/1, 171, 171/1, 179, 179/1, 185, 299, 299/2, 395, 395/2, 402, 402/1, 943, 943/1, 964, 964/1, 965. SZ člen 92, 92-2. ZJS člen 6, 6/1, 7, 7/1. ZPP člen 195. Odlok o ustanovitvi JMSMM člen 2, 4, 4/1, 5, 5-1, 11, 11/1.
padec na mokrih stopnicah - odškodnina za nepremoženjsko škodo - deljena odgovornost - sosporništvo - zavarovanje pred civilno odškodninsko odgovornostjo
Po določbi prvega odstavka 964. člena OZ pri zavarovanju pred odgovornostjo zavarovalnica odgovarja za škodo, nastalo z zavarovalnim primerom, če tretji oškodovanec zahteva odškodnino. Povedano je že bilo, da je imela tožeča stranka (oškodovanec) v skladu z 965. členom OZ neposredno in lastno pravico do odškodnine iz zavarovanja odgovornosti drugo tožene stranke (zavarovanca), zato je bila tretje tožena stranka (zavarovalnica) v skladu s prvim odstavkom 943. člena OZ dolžna izplačati odškodnino najkasneje v 14. dneh, šteto od dneva, ko je dobila obvestilo, da je zavarovalni primer nastal.
VSL sodba II Cpg 171/2017
VSL0085168
ZPP člen 214, 454.
kompenzacija – obročno plačilo - zaslišanje strank
Sodišče prve stopnje je pojasnilo, da tožena stranka na trditve tožeče stranke iz njene prve pripravljalne vloge ni odgovorila in je zato na podlagi drugega odstavka 214. člena ZPP pravilno štelo trditve tožeče stranke za dokazane. Iz tega razloga sodišču prve stopnje ni bilo treba izvajati naroka. Tožena stranka je v ugovoru zoper sklep o izvršbi na podlagi verodostojne listine trdila, da je bila terjatev v višini 300,00 EUR plačana preko verižnih kompenzacij in da bo to dokazala z zaslišanjem priče in predstavnikom tožeče stranke ter da bo naknadno predložila podpisane kompenzacije. Tožeča stranka je v prvi pripravljalni vlogi toženkine ugovorne trditve zanikala ter predložila dokazne listine s tem v zvezi. Tožena stranka kljub pozivu sodišča prve stopnje, naj na trditve tožnice odgovori ter predloži dokaze za svoje trditve, tega ni storila, s tem pa se šteje, da je priznala vsa dejstva tožnice iz njene prve pripravljalne vloge (214. člen ZPP), kar ji je v sodbi že pojasnilo sodišče prve stopnje. Poleg tega je sodišče prve stopnje pravilno obrazložilo, zakaj ni izvedlo naroka. Glede na molk toženke in s tem priznanje trditev tožnice je lahko odločilo na podlagi listinskih dokazov, nobena stranka pa ni zahtevala izvedbe naroka. Dokazni predlog za zaslišanje (zakonitega zastopnika stranke oziroma priče) ne pomeni tudi izrecne zahteve za izvedbo naroka, kot jo določa drugi odstavek 454. člena ZPP. V sodni praksi se je ustalilo stališče, da mora biti zahteva za opravo naroka v sporu majhne vrednosti izrecno podana. Ni namreč nujno, da bo oziroma bi sodišče takšnemu dokaznemu predlogu ugodilo.
VSM sodba I Cp 1332/2016
VSM0023290
SPZ člen 28, 217, 217, 217/1, 217/2, 217/3, 269, 269/1.
stvarna služnost - priposestvovanje - uporaba poti s soglasjem lastnika
Uporaba poti ob vsakokratnem predhodnem soglasju ne more imeti za posledico priposestvovanje služnostne pravice poti.
VSL sklep I Cpg 832/2016
VSL0085136
ZPP člen 199, 199/1, 199/3, 200, 200/1, 202, 204, 204/1.
obvestitev tretjega o pravdi – stranska intervencija – pravni interes za intervencijo
V vlogi, v kateri stranka predlaga obvestitev tretjega o začeti pravdi, mora stranka navesti razlog obvestitve in stanje, v katerem je pravda. Pravilno prvostopenjsko sodišče pri tem pojasnjuje, da sodišče ne preverja utemeljenosti strankine zahteve, naj tretjega obvesti o pravdi. To pa posledično pomeni, da mora razloge za morebitno priglasitev stranske intervencije in s tem pravni interes zanjo pojasniti in izkazati pretendirani stranski intervenient.
VSL sklep I Cp 412/2017
VSL0085000
ZVEtL člen 13, 16, 16/5, 23, 23/3, 23/4. SPZ člen 118, 118/1, 119, 119/1, 119/3.
vzpostavitev etažne lastnine – udeleženci postopka – predlagatelj – zakoniti udeleženec – založitev predujma za izvedenca – stroški postopka
Zakonita udeleženka je s prijavo udeležbe v postopku pridobila položaj udeleženca, ki je glede obveznosti založitve stroškov za izvedbo pripravljalnih opravil sodišča blizu položaju predlagatelja v postopku. Zakonita udeleženka je zato dolžna (začasno) založiti tudi ustrezen del (po enakih delih) preostalega manjkajočega predujma za delo sodnega izvedenca. Pri tem ni pomembno, ali so posamezni udeleženci postopka že zemljiškoknjižni lastniki posameznih delov stavbe ali ne.
VSL sodba II Cp 2859/2016
ZAVAROVALNO PRAVO – CIVILNO PROCESNO PRAVO – ODŠKODNINSKO PRAVO
VSL0084982
ZPP člen 458. OZ člen 131, 131/1.
spor majhne vrednosti – zavarovalna pogodba – splošni zavarovalni pogoji – škoda, povzročena gostu – gost, ki je na zasebnem obisku – sorodniki
Tudi po presoji pritožbenega sodišča relevantnega besedila zavarovalnih pogojev ni mogoče interpretirati tako, da gre vedno, ko pride sorodnik k zavarovancu domov, za zasebni obisk. Če bi za omejitev zavarovalnega kritja zadoščalo že, da gre za sorodnika (ne glede na namen obiska), preostali del besedila (da gre za gosta, ki je na zasebnem obisku) ne bi imel nobene pojasnilne funkcije. Pojem „sorodniki“ je naveden v oklepaju kot le eden od primerov (poleg prijateljev) „gosta, ki je na zasebnem obisku“, zato je težišče besedila na slednjem. Sodišče prve stopnje je zato pravilno ugotavljalo namen obiska, ta pa je bil v tem, da je tožnik (vnuk) prišel k zavarovancu toženke (dedku) obrezovat drevesa, torej pomagati pri delu, za katero ga je ta predhodno zaprosil. V času nastanka škodnega dogodka tožnika zato ni mogoče šteti za gosta oziroma obiskovalca.
VSL sklep I Cp 3228/2016
VSL0086411
ZPP člen 394, 394-10, 399.
obnova postopka – predlog za obnovo postopka – obnovitveni razlog – nova dejstva in dokazi
Ko gre za dokazne novote, so objektivno novi dokazi, torej takšni, ki so nastali po koncu glavne obravnave, brez nadaljnjega dopustni, saj je očitno, da jih stranka sodišču prej brez svoje krivde ni mogla predložiti.

References: sodišče 
 sodišče 

Sodišče 
 sodišče 
 sodišče 
 sodišče 

Sodišče 
 sodišče 
 sodišče 
 sodišče 
 sodišče 
 sodišče 
 Sodišče